Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Melléklet a 96/2005. (XII. 25.) OGY határozathoz
Paragraph Index: 3065

4. A társadalmi és területi zárványok oldása A prioritás célja az elmaradott térségek és hátrányos helyzetû emberek felzárkóztatása gazdasági, infrastrukturális, oktatási fejlesztések, valamint a minõségi közszolgáltatásokhoz való hozzáférés révén. Hazánk városias és falusias területein egyaránt jelen vannak az egymás kedvezõtlen hatását felerõsítõ területi és társadalmi hátrányok. A területi és társadalmi zárványok felszámolása nemcsak a társadalmi kohéziót erõsíti, hanem a térségi versenyképességet is javítja. A komplex, ágazatközi fejlesztések segítik az élhetõ települések és elérhetõ közszolgáltatások kialakítását, a fejlõdõ helyi gazdasági kezdeményezések felkarolását, és javítják a hátrányos helyzetû emberek esélyeit. A területi és társadalmi hátrányok egymást erõsítik… A prioritás célja tehát a gazdasági, társadalmi és területi hátrányokat halmozottan megjelenítõ téregységek (rurális kistérségek, nyomornegyedekké váló városrészek, emberi lakhatásra alkalmatlan – zömében romák lakta – telepek és települések) összehangolt fejlesztése. Ezek az integrált társadalmi, közszolgáltatási és gazdasági programok a szegregált településrészeken az élet minden területére kiterjednek. Az élhetõbb települések kialakulásának a legfontosabb lépései a központi településrészeken található lakónegyedek megújítása és a városok panelrekonstrukciós programjai. Így a komplex (gazdasági, társadalmi, foglalkoztatási, szociális, közösségi) programok megújulási lehetõséget kínálnak az ország leghátrányosabb helyzetû térségeiben és a nyomornegyedekké váló településrészekben, hozzájárulva a romák szegregációjának megszüntetéséhez. Ezek a beavatkozások bõvítik a közlekedési és informatikai lehetõségeket is. …ezért komplex, integrált megoldásokra van szükség. A társadalmi folyamatokban, közösségi kapcsolatokban, munkavállalásban súlyosan akadályozott emberek életminõségének javítása mind a társadalom versenyképessége, mind szolidaritása miatt elengedhetetlen. A komplex akadálymentesítés általános hozzáférést jelent. Ahhoz, hogy a fogyatékossággal élõk ne eltartottak legyenek, oktatási programokra, rehabilitációs szolgáltatásokra és foglalkoztatásra van szükség egy akadálymentes világban. Mindezt a kistelepülések info-kommunikációs infrastruktúrájának kiépítésével, a jóléti célú elektronikus szolgáltatások fejlesztésével és a fizikai és kommunikációs akadálymentesítéssel még hatékonyabbá lehet tenni. Az akadálymentesítés elõsegíti, hogy a fogyatékossággal élõk ne feltétlenül legyenek egyúttal eltartottak is.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes